
A magyar körzeti megbízotti szolgálati forma problémaorientált megközelítése nemzetközi kitekintéssel

Tudományos kutatásom alaptétele a körzeti megbízotti szolgálat problémáinak feltárása és azok megoldása nemzetközi kitekintéssel (Szlovákia). A tudományos munkám során a magyar körzeti megbízotti szolgálatot mutattam be először tüzetesen a kezdetektől egészen napjainkig. A szolgálati forma bemutatása és ismertetése mellett egy kérdőívvel mértem fel a lakosság körében azt, hogy milyen szinten van jelenleg a körzeti megbízott és a lakosság kapcsolata, hogy mennyire alakult ki megfelelő kapcsolat.
A kérdőíves felmérést követően bemutattam a fővárosi és vidéki körzeti megbízotti szolgálat különbségeit a kérdőíves adatok igénybevételével. Ezt követően a magyar körzeti megbízotti szolgálattal kapcsolatban felmerülő és a lakosság véleményén alapuló újításokat fogalmaztam meg, amivel esetlegesen lehetne a szolgálati forma problémát megoldani.
A dolgozatom fő pontja a nemzetközi kitekintés, amelynek központjában Szlovákia állt. A dolgozat megírása közben kisebb problémát jelentett a szlovák anyagok fordításának értelmezése, azonban legjobb tudásom szerint igyekeztem eljárni és ismertetni a tanulmányokat. A szlovákiai körzeti megbízottak bemutatását követően összegyűjtöttem azokat az újításokat, amit a kint szolgáló rendőrök alkalmaznak és egy jó lehetőségnek bizonyulna, ha azon feladatok, praktikák átemelésre kerülnének a magyar szolgálati formába. A dolgozatom végén összegyűjtöttem és felsoroltam azokat az ötleteket, amellyel a felmerülő problémákat véleményem szerint meg lehet oldani. Természetesen ezek csak ötletek, azonban ha már egy is megvalósul, akkor az egy pozitív kimenetelű folyamat lenne.



